Liewe Kinders… | rondomtaliedraai
← Sug…	Vrydag Byskrifte →	Liewe Kinders…
Posted on April 14, 2016 by rondomtaliedraai
Voor my betoog wil ek net vir Sylvia wys dat een van haal vriende ‘n besoek aan die Landgoed gebring het. Hehehehe ons het al om die blok gery om ‘n mooi foto van hom te kry en toe ons gaan stap het hy opgevlieg toe ons nader kom.
Terug by die rede vir die blog. Dis ‘n vriendelike versoek aan kinders wie se ouers in aftree-oorde woon:
Sorg asb. dat hulle altyd lugtyd op hulle fone het. Moenie dit as vanselfsprekend aanneem dat hulle onthou om te vra of dat hulle kan kyk hoeveel beskikbaar is. Laat geld by die kantoor vir ‘n noodgeval. Waak ook daarvoor om sy/haar bure in beheer van hulle TV’s te maak … hulle weet soms minder as jou ouer.
Moenie die ander inwoners verantwoordelik maak om te bel as daar ‘n probleem is nie – volg die korrekte kanale. Hou in gedagte dat alle stories wat jou ore bereik altyd ook ‘n ander kant het.
Sorg dat jy as jy vertrek altyd die persoon verseker van jou liefde. Moenie net heeltyd fout vind nie. Kyk maar oor klein goedjies soos vorige opdragte wat nie uitgevoer is nie. Jy gaan nie vir ewig die geleentheid hê om die liefde vertroetel nie.
Almal weet jy is VREEEEESSSSSSSLIK besig en hoor dit elke dag. Moenie jou gesprek elke keer begin met hoe besig jy is nie. Jou ouer voel asof die opoffering baie groot is en onthou jy gaan ook eendag so afhanklik raak. As sy/hy eendag nie meer daar is gaan jy dit ongelooflik mis.
As dit moontlik is neem jou ouer soms uit vir ‘n ete/koffietjie – hulle geniet dit baie en sien baie daarna uit. Probeer om pret saam met Oupa en Ouma te hê want dit gaan jou beste herinneringe wees.
Bowe al moet jy onthou dat dit beter is, om positief te bly as om jou lewe te bederf met negatiewe goed. Glimlag?
Posted in Uncategorized. Bookmark the permalink.	← Sug…	Vrydag Byskrifte →	28 responses	natuurfreak
April 20, 2016 om 9:17 nm
Die van de oudere lady’s vind ik het geweldigst
April 21, 2016 om 4:56 nm
Net so! nowathome
April 17, 2016 om 7:49 vm
Jou foto is pragtig Tina!! Dis sulke waar woorde wat jy hier geskryf het! Die verskoning van besig wees is, is op die ou end nie ‘n verskoning nie!! Lekker dag!
April 15, 2016 om 7:32 nm
Dankie vir hierdie wonderlike bloginskrywing. Ek het dit ook nodig gehad want my draad is ook soms heeltemal te kort. Sal jy asb nóg sulke bloginskrywings doen?
Daar is regtig te min geskryf vir mense met ouers of ander ouergarde in ouetehuise of in hul sorg. Ek wéns meer mense wil daaroor skryf. rondomtaliedraai
April 16, 2016 om 4:43 nm
Dis saak het darem ook ‘n ander kant, sommige ouer mense is maar moeilik en veral mans wat belangrike posisies beklee het, sukkel erg om af te skakel
April 15, 2016 om 5:17 vm
Dis ‘n pragtige foto Tina! Hulle is darem sulke mooi voëls. 😀
Dis baie goeie wenke vir die kinders wie se ouers in aftree-oorde woon. Ja, die ‘besig’ storie irriteer my altyd verskriklik. Ek sê dis ‘n verskoning wat mense gebruik as hulle jou nie regtig wil sien nie. As mens lief is vir iemand of omgee vir ‘n persoon dan maak jy tyd. Jy maak nie verskonings nie. Baie van daardie ouers het hul hele lewe gegee aan hul kinders en hulle was nooit te ‘besig’ nie.
April 15, 2016 om 5:26 nm
Besig is ‘n relatiewe begrip Ek is ook baie besig… maar dit om niks te doen Sonel
April 15, 2016 om 6:40 nm
Wel, om niks te doen kos baie werk. Het jy nie geweet nie? 😆
April 16, 2016 om 4:40 nm
Ek besef dit elke dag weer! de Wets Wild
April 15, 2016 om 2:02 vm
Van die lekkerste herinneringe wat ek het is van vakansies wanneer my Oupas en Oumas saam met ons weggegaan het. My laaste Ouma is 4 jaar gelede oorlede, 2 dae voor haar 91ste verjaarsdag en het nog tot kort voor haar afsterwe saam met ons Wildtuin toe gegaan. Die uitsien na die volgende Wildtuin vakansie het vir Ouma Mollie soveel beteken. En daarom maak ons n punt daarvan om my ma en skoonouers ook minstens een keer n jaar saam met ons weg te vat, want ek gun Joubert dit om ook eendag sulke wonderlike tye saam met spesiale mense te kan onthou. Sit ek nou met n knop in my keel…
April 15, 2016 om 5:24 nm
Ja kinders moet lekker positiewe Ouma/Oupa herinneringe h^!
April 14, 2016 om 10:42 nm
Dit is ‘n interesante artikel met ‘n paar baie goeie punte, ek dink jy kan ‘n boek skryf.
April 15, 2016 om 5:23 nm
Dankie Dis altyd lekker as juy saamlees scrapydo2.wordpress.com
April 14, 2016 om 9:48 nm
Selfwaarde! Baie belangrik. Die kinders en ouers storie is so oud soos die berge. Die wat skuldig is is juis die ouens wat nie lees nie want hul weet presies waaroor dit alles gaan. Mooi foto hy kom seker die padda soek vir aandete!
Dis bietjie ver van die dammetjie af fietszwerver
April 14, 2016 om 3:33 nm
van het betoog is mij veel ontgaan
maar de glimlach krijg je 🙂
April 14, 2016 om 5:08 nm
‘n Glimlag is goed! fietszwerver
April 14, 2016 om 5:54 nm
April 14, 2016 om 3:23 nm
Goeie raad,Tina.Sjoe daai pastoor was hemel toe en hy kom wragtag terug om geld te kom maak uit liggelowiges!😜😂
April 14, 2016 om 5:07 nm
Ek dink darem hy is vasgetrap en sal ‘n tydjie in die tronk moet preek! Lewies Mymer
April 14, 2016 om 2:32 nm
Back from heaven! Good heavens!
April 14, 2016 om 5:06 nm
Grinnik… daar is ook mense wat sonder om direk dit so te sê reken hulle is ook so hoogheilig. anotherday2paradise
April 14, 2016 om 1:16 nm
Gorgeous photo of the Heron, Tina. So nice to see Mr. GBH’s cousin. 🙂 I so agree with everything you have said about caring for the elderly. They are quite helpless and we need to be very mindful of their needs. It’s the least we can do to show our love.
April 14, 2016 om 5:05 nm
Ek was so in my noppies toe ek hom sien Die foto is nie te goed nie want die lig was al sleg en ons kon nie nader kom nie – ek het baie foto’s van sy agterkant geneem HesterLeyNel
April 14, 2016 om 9:59 vm
Haha Albany! Jy is reg wat alles in jou betoog aanbetref, maar dan moet ek jou ook sê, daar is party moeilike ouers ( vra maar my dogter). Ek het feitlik op die ouetehuis se agterstoep gewoon en my ma voortdurend uitgeneem, feitlik elke dag by haar aangedoen vir ‘n geselsie, haar dokter toe geneem, haar inkopies gedoen (en vir aloles betaal, insluitende die ouetehuis en haar medies). Sy het dit verwag van my, tog, wanneer my broer een keer per jaar vir haar kom kuier het op haar verjaardag, het sy vir weke lank daaroor gestraal. Dit het my soms baie vies gemaak, hoewel ek besef dat die ouderdom ook sy kwinte en kwale meebring. Ons is maar almal menslik.
April 14, 2016 om 5:04 nm
Ja jy is beslsi reg… ek sal ‘n opvolg skryf oor die ouers want ek kan boeke vol skryf daaroor! Ek ken ook daardie voortrekkery en mens voel so onwaardig… HesterLeyNel
April 14, 2016 om 5:37 nm
Ja, dis darem maar “sad” dat mens op die ouderdom van 64 nog afgehaal voel omdat jou ma ‘n witbroodjie gehad het 😀 rondomtaliedraai
April 14, 2016 om 6:01 nm
Toemaar op 66 voel dit niks anders… hehehe… ons sal moet werk aan ons selfwaarde … Blogroll